Sy het besluit om direk ná matriek ’n oorbruggingsjaar te doen waarin sy hoofsaaklik op haar swem fokus.
In dié jaar doen sy ook ’n paar vakke vir nie-graaddoeleindes deur die Universiteit van Suid-Afrika (Unisa).
Dit is egter die eerste keer wat sy Suid-Afrika by ’n internasionale kompetisie gaan verteenwoordig.
“Toe ek vir my swemafrigter, Gerard Naus, verlede jaar vertel dat ek ’n jaar wil afvat om net op my swem te fokus, het hy gesê ‘kom ons doen dit en kyk hoe dit gaan’, ” sê Brand.
Soms gebeur die ondenkbare en moet ons ’n nuwe tuiste vir ons geliefde troeteldiere kry. Met die regte benadering kan dié oorgang glad en sonder onnodige spanning verloop.
Troeteldiere het ’n manier om in ons hart in te kruip, en wanneer hulle in ons lewe opdaag, dink ons hulle sal vir altyd ons vierpotige vriende bly. Maar die lewe kan selfs ons beste planne omvergooi.
So kan dit dalk gebeur dat jou en jou geliefde troeteldier se paadjies moet skei. Dalk het iemand in jou gesin ’n allergie vir pels ontwikkel of moet jy trek en kan jy nie jou troeteldier saamneem nie. Ons het raad by kenners gekry oor wanneer ’n nuwe tuiste nodig is en hoe om die oorgang te benader.
’n Nuwe tuiste moet regtig die laaste uitweg wees, sê dr. Anja Bezuidenhout, ’n veaarts by die Gardens-kliniek in Kaapstad. ’n Mens kan met positiewe versterking aan ’n gedragsprobleem werk.
Allergieë kan met medikasie behandel word, maar as die simptome voortduur, is dit beter om vir jou troeteldier ’n ander tuiste te vind.
As jy by ’n organisasie aanneem, sal jy gewoonlik ’n kontrak kry ingevolge waarvan jy die hond aan hulle terug moet besorg as jy die hond nie kan hou nie.
As jy ’n nuwe tuiste vir ’n aangenome troeteldier wil kry, stel die organisasie waar jy die dier gekry het in kennis sodat hulle die nuwe tuiste kan inspekteer.
Hou jou troeteldier se behoeftes in gedagte. ’n Jack Russell moet byvoorbeeld nie na ’n kompleks of woonstel gestuur word nie.
“’n Yorkie, daarenteen, moet ideaal gesproke in ’n huis geplaas word wat soortgelyk is aan die een waarvandaan hy kom,” is Anja se raad
Al is dit swaar, is dit beter om agterna kontak met die troeteldier te beëindig, sê Anja. Kontak sal nie net jou hart breek nie; dis verwarrend en waarskynlik ook ontstellend vir die dier.